Heyns-moordsaak: Twee trek borgaansoek terug, een veg voortDr. Louis Heyns Die borgtogaansoek van een van die drie mans wat betrek word by die moord op dr. Louis Heyns word Dinsdag in die Somerset-Wes-landdroshof voortgesit. Marthinus van der Walt (33), sy broer Sarel (42), en die eienaar van die kapwinkel in Malmesbury waar Heyns se voertuig gevind is, Juan Liedeman (37), het Maandag weer in die hof verskyn om vir borgtog aansoek te doen. Die Van der Walt-broers het hul borgtogaansoeke laat vaar en bly in aanhouding. Die broers word van moord en roof aangekla, terwyl Liedeman van roof en as medepligtige aan moord aangekla word. Liedeman se borgtogaansoek is tot Dinsdag uitgestel. William Booth, Liedeman se regsverteenwoordiger, het gesê hy is vol vertroue dat Liedeman gaan borgtog kry. Intussen berig RSG die Nasionale Vervolgingsgesag het gesê hy sal Liedeman se borgaansoek teenstaan aangesien Liedeman van ‘n skedule ses misdaad aangekla word en die verdediging nie daarin geslaag het om te bewys dat hy borgtog moet kry nie Heyns was ’n dosent aan die Universiteit van Stellenbosch en ŉ pediater by die Tygerberg-hospitaal. Hy was vir ŉ week lank vermis voor sy liggaam op 30 Mei in die Strand-omgewing gevind is. Sy liggaam is in ŉ vlak graf onder ŉ boom naby die minigholfbaan in Kusweg gevind. Lees ook: Heyns-moord: Drie weer in hof Nog drie vas vir moord op Kaapse pediater Drie in hof vir moord op Kaapse pediater Vermiste pediater dood gevind Polisie soek steeds na vermiste pediater Kaapse pediater steeds vermis Kaapse pediater vermis